Document ID: /roh_data/filtered/fineweb-2-filterrobots_roh.jsonl.gz/4376

Juan Guaidó ch'ha nominà sasez sco president dal pajais ad interim, ha danovamain appellà a protests cunter la regenza dal schef da stadi da la Venezuela, Nicolás Maduro. La tradiziun da carnaval durant l'emna proxima duaja vegnir transfurmada en ina gronda acziun da protest. Quai ha ditg Guaidó suenter in inscunter cun il president da l'Argentina, Mauricio Macri.
Guaidò fa actualmain in viadi tras l'America dal Sid. Il venderdi a bun'ura è el gia s'inscuntrà cun il president dal Paraguay, Mario Abdó Benítez. La sonda vul el discurrer a Quito cun il president da l'Equador, Lenín Moreno.
RR novitads 08:00